作者:柯丹邱《荊釵記》
標題:海棠春
內容:(外，貼上)時序兩推遷，莫惜開芳宴。孩兒，金烏似箭，玉兔如梭，不覺來此又是五年。前日鄧尚書來相探，閒話間說起王太守未有夫人，因此將你吉帖付與他去，了汝終身。(旦)爹爹，但願終身守節，再醮難言。(外)你丈夫未死，不肯嫁禮之所當。汝夫已死多年，不嫁將何倚靠？(旦)望爹爹為我螟蛉一子，以為終身後嗣。(外)如此終無結果。(旦)妾聞仁者不以盛衰改節，義者不以存亡易心。截耳殘形，永杜重婚之議；劈面流血，難從再醮之言；自古及今，芳名不滅。使妾有失志節，聽此寧無愧乎？誓以柏舟，甘效共姜，死而後已。若窺隙鑽窬，潛奔司馬，則非奴所願也。若不容奴於相府，則賤妾仍喪於江中。(外)夫人，我尋思這般志節也難得。孩兒，你要守節，改旦這房一子，與你為後嗣。(旦)如此甚感爹爹，爹媽請坐，待奴家拜節。看酒來。